CELEX: 52012DP0151
Language: hu
Date: 2012-05-10 00:00:00
Title: A Corneliu Vadim Tudor mentelmi jogának és kiváltságainak fenntartására irányuló kérelem Az Európai Parlament 2012. május 10-i határozata a Corneliu Vadim Tudor mentelmi jogának és kiváltságainak fenntartására irányuló kérelemről (2011/2100(IMM))

10.9.2013   
            
            
               HU
            
            
               Az Európai Unió Hivatalos Lapja
            
            
               CE 261/41
            
         2012. május 10., csütörtökA Corneliu Vadim Tudor mentelmi jogának és kiváltságainak fenntartására irányuló kérelem
   P7_TA(2012)0151
   Az Európai Parlament 2012. május 10-i határozata a Corneliu Vadim Tudor mentelmi jogának és kiváltságainak fenntartására irányuló kérelemről (2011/2100(IMM))
   2013/C 261 E/08
   
      Az Európai Parlament,
   
               —
            
            
               tekintettel Corneliu Vadim Tudor 2011. április 14-i, a 2011. május 9-i plenáris ülésen bejelentett, saját mentelmi jogának a román Legfelsőbb Semmisítő- és Ítélőszék Ügyészi Hivatala által ellene indított eljárással összefüggésben való fenntartására irányuló kérelmére,
            
         
               —
            
            
               miután eljárási szabályzata 7. cikke (3) bekezdésének megfelelően két meghallgatási lehetőséget is adott Corneliu Vadim Tudornak,
            
         
               —
            
            
               tekintettel az Európai Unió kiváltságairól és mentességeiről szóló, 1965. április 8-i jegyzőkönyv 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló, 1976. szeptember 20-i okmány 6. cikkének (2) bekezdésére,
            
         
               —
            
            
               tekintettel az Európai Unió Bírósága 1964. május 12-i, 1986. július 10-i, 2008. október 15-i és 21-i, 2010. március 19-i, valamint 2011. szeptember 6-i ítéleteire (1),
            
         
               —
            
            
               tekintettel Románia Alkotmányának 72. cikkére,
            
         
               —
            
            
               tekintettel a Románia nagykövetének az Európai Unióhoz címzett 2011. október 7-i levelére,
            
         
               —
            
            
               tekintettel eljárási szabályzata 6. cikkének (3) bekezdésére és 7. cikkére,
            
         
               —
            
            
               tekintettel a Jogi Bizottság jelentésére (A7-0151/2012);
            
         
               A.
            
            
               mivel Corneliu Vadim Tudor európai parlamenti képviselő a romániai Legfelsőbb Semmisítő- és Ítélőszék előtt folyó eljárással összefüggésben kérte mentelmi jogának fenntartását;
            
         
               B.
            
            
               mivel Tudor úr kérelme egy olyan büntetőeljárásra vonatkozik, amelyben azzal vádolják, hogy 2011. január 4-én a Nagy-Románia Párt ingatlanaiból történő kilakoltatásával összefüggésben megfenyegetett egy bírósági végrehajtót és több rendőrt, erőszakos cselekményeket követett el velük szemben, bántalmazta őket, és általában megkísérelte megakadályozni egy jogi határozat végrehajtását;
            
         
               C.
            
            
               mivel e büntetőeljárásban Corneliu Vadim Tudort a bíróság megsértésével, a jó erkölcsbe ütköző magatartással és rendzavarással vádolják;
            
         
               D.
            
            
               mivel Az Európai Unió kiváltságairól és mentességeiről szóló jegyzőkönyv 8. cikke szerint a feladataik ellátása során kifejtett véleményük vagy leadott szavazatuk miatt az Európai Parlament tagjai ellen nem folytatható vizsgálat, nem vehetők őrizetbe, és nem vonhatók bírósági eljárás alá, és mivel e jegyzőkönyv 9. cikke értelmében a képviselőket saját államuk területén a parlamentjük tagjaira vonatkozó mentesség illeti meg;
            
         
               E.
            
            
               mivel levelében Tudor úr a 8. és a 9. cikkre (a korábbi 9. és 10. cikkre) egyaránt hivatkozik; mivel a 9. cikk a román Alkotmány 72. cikkére tekintettel erre az esetre nem vonatkozik, a kérelem kizárólag a 8. cikkre alapozható;
            
         
               F.
            
            
               mivel a Jogi Bizottság 2011. június 8-án levélben fordult a román hatóságokhoz, és további, részletesebb információkat kért a Tudor úr ellen indított eljárásról;
            
         
               G.
            
            
               mivel 2011. október 7-i levelükben a román hatóságok kijelentették: „tekintettel arra, hogy Tudor urat nem vették őrizetbe, nem tartóztatták le, és nem kutatták át, nincs szükség arra, hogy az Európai Parlament beleegyezését kérjük. Mivel az üggyel kapcsolatos tényállás nincs összefüggésben a Tudor úr által leadott szavazatokkal vagy feladatai ellátása során kifejtett politikai nézeteivel, és Tudor úr őrizetbe vételére, letartóztatására vagy átkutatására nem került sor, nem ítéltük szükségesnek Tudor úr mentelmi joga felfüggesztésének kérelmezését”;
            
         
               H.
            
            
               mivel a Nagy-Románia Párt kilakoltatása és annak körülményei valóban olyan polgári és büntetőjogi ügyek, amelyek nincsenek közvetlen, egyértelmű kapcsolatban Tudor úr európai parlamenti képviselőként betöltött feladatainak ellátásával;
            
         
               I.
            
            
               mivel Tudor úr nem élt azzal a lehetőséggel, hogy – különösen a román hatóságoktól érkezett levél fényében – az illetékes bizottság előtt indokolja mentelmi joga fenntartására irányuló kérelmét;
            
         
               1.
            
            
               úgy határoz, hogy nem tartja fenn Corneliu Vadim Tudor mentelmi jogát és kiváltságait.
            
         
               2.
            
            
               utasítja elnökét, hogy haladéktalanul továbbítsa ezt a határozatot és az illetékes bizottság jelentését a Románia illetékes hatóságának és Corneliu Vadim Tudornak.
            
         
      (1)  101/63. sz. Wagner kontra Fohrmann és Krier ügy (EBHT 1964., 195. o), 149/85. sz. Wybot kontra Faure és társai ügy (EBHT 1986., 2391. o.), T-345/05. sz. Mote kontra Parlament ügy (EBHT 1986., II-2849. o.), a C-200/07. sz. és C-201/07. sz. Marra kontra De Gregorio és Clemente egyesített ügyek (EBHT 2008., I-7929. o.), T-42/06. sz. Gollnisch kontra Parlament (EBHT 2010., II-1135. o.) és C-163/10. sz. Patriciello ügy (az EBHT-ban még nem tették közzé).